COMUNICAT DE PRESĂ – „PNRR: Fonduri pentru România modernă și reformată!”

Universitatea de Medicină și Farmacie „Carol Davila” din București, în calitate de beneficiar, implementează, începând cu data de 30.01.2025, proiectul cu titlul „CONSTRUCȚIA ȘI DOTAREA CENTRULUI DE DEZVOLTARE A COMPETENȚELOR PENTRU PERSONALUL DIN SISTEMUL PUBLIC DE SĂNĂTATE – CDCS”, în baza contractului de finanțare nr. 1926/R3 din data de 12.11.2024.

Proiectul este finanțat prin Planul Național de Redresare și Reziliență (PNRR), Componenta 12 – Sănătate, Reforma: R3. Dezvoltarea capacității pentru managementul serviciilor de sănătate și managementul resurselor umane din sănătate, Cod apel MS-RO31 pentru construcții de centre.

Perioada de implementare: până la data de 30.05.2026.

Obiectivul general: îmbunătățirea cunoștințelor, abilităților și competențelor resursei umane din managementul serviciilor de sănătate de la toate nivelurile sistemului de sănătate din România, de consolidare a capacității sistemului de sănătate din România de a educa, recruta, menține și motiva o forță de muncă pregătită să răspundă nevoilor de sănătate curente și viitoare ale populației si de îmbunătățirea definirii și reglementării conflictului de interese la nivelul sistemului de sănătate din România și capacitarea resursei umane pentru prevenirea situațiilor care pot duce la situații de corupție și/sau conflict de interese.

Obiectivul general al proiectului se atinge prin realizarea următoarelor obiective specifice (OS):

OS1. Proiectarea, construirea și dotarea Centrului de dezvoltare a competențelor pentru personalul din sistemul public de sănătate.

OS2. Creșterea cunoștințelor, abilităților și competențelor resursei umane din sistemul public de sănătate la nivelul regiunilor București Ilfov, Sud și Sud-Est.

Valoare totală a contractului de finanțare este de 63.014.799,09 lei, din care valoarea eligibilă din PNRR este in cuantum de 52.998.887 lei, valoarea TVA aferentă valorii eligibile este de 10.015.892,09 lei.

’’Conținutul acestui material nu reprezintă în mod obligatoriu poziția oficială a Uniunii Europene sau a Guvernului României’’

Articolul COMUNICAT DE PRESĂ – „PNRR: Fonduri pentru România modernă și reformată!” apare prima dată în umfcd.